Document ID: 32008R0332

REGULAMENTUL (CE) NR. 332/2008 AL COMISIEI
din 11 aprilie 2008
de modificare a Regulamentului (CE) nr. 297/2003 de stabilire a normelor de aplicare a contingentului tarifar pentru carnea de vită și mânzat originară din Chile
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și mânzat (1), în special articolul 32 alineatul (1) primul paragraf,
întrucât:
(1)
Regulamentul (CE) nr. 297/2003 al Comisiei (2) prevede deschiderea și gestionarea, pe o bază multianuală, a unui contingent tarifar de import pentru anumite produse din carne de vită de și mânzat. Certificatele de autenticitate care atestă că produsele sunt originare din Chile ar trebui să fie eliberate înainte de importul anumitor produse. Numele autorității care emite aceste certificate este specificat în anexa III la regulamentul menționat. Articolul 8 alineatul (2) din regulament menționează faptul că anexa III poate fi revizuită în cazul numirii unei noi autorități.
(2)
Chile a notificat Comisiei faptul că a numit un nou organism care va fi autorizat să emită certificate de autenticitate începând cu 1 iulie 2008.
(3)
Prin urmare, este necesar ca Regulamentul (CE) nr. 297/2003 să fie modificat în consecință.
(4)
Măsurile prevăzute în prezentul regulament sunt conforme cu avizul Comitetului de gestionare a cărnii de vită și de mânzat,
ADOPTĂ PREZENTUL REGULAMENT:
Articolul 1
Anexa III la Regulamentul (CE) nr. 297/2003 se înlocuiește cu textul anexei la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică de la 1 iulie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 aprilie 2008.

Labels: 3
17
18